1.pielikums

 Protokolam Nr.67

26.11.2019.

AS “Publisko aktīvu pārvaldītājs Possessor”

Iepirkuma komisijas

2019.gada 26.novembra sēdē sniegtās atbildes

uz uzdotajiem jautājumiem

par Aptauju

"Nekustamo īpašumu apdrošināšana (PA/2019/58)"

######  **Par AS “Publisko aktīvu pārvaldītājs Possessor” (turpmāk – Possessor) 2019.gada 19.novembrī izsludināto Aptauju "**Nekustamo īpašumu apdrošināšana (PA/2019/58)**" ir iesniegti šādi jautājumi:**

###### **25.11.2019.**

**1) Jautājums:** Lūgums iesniegt informāciju par zaudējumiem, kādi bijuši pieteikti apdrošinātājam pēdējo 5 (piecu) gadu laika periodā.

**Atbilde:** Zaudējumu statistika par apdrošināšanas gadījumiem pēdējo 5 gadu laikā - kad notika zaudējums (datums), kāds bija zaudējuma iemesls (īss apraksts), informācija par cietušo objektu (adrese), kāds bija zaudējuma apmērs (summa):

1. 2019.gada 6.jūnijā ugunsgrēks Liepājā, Ģenerāļa Baloža ielā 35. Izdega angārs-noliktava. Apdrošināšanas atlīdzība 7 252.95 EUR;
2. 2017.gada 5.novembrī ceļu satiksmes negadījuma rezultātā bojāti vārti īpašumam Jūrmalā, Dubultu prosp. 121. Apdrošināšanas atlīdzība 404.84 EUR;
3. 2017.gada 27.jūlijā mācību korpusa ēkā Rīgā, Lomonosova ielā 1 k-3 notika ūdens noplūde. Apdrošināšanas atlīdzība 5 807,61 EUR;
4. 2017.gada 14.jūnijā tika izsisti logu stikli darbnīcas ēkai Rīgā, Viskaļu ielā 38. Apdrošināšanas atlīdzība 624,86 EUR;
5. 2016.gada 17.februārī ugunsgrēks Valmierā, Beātes ielā 60. Bojāta ēkas fasāde, paceļamie vārti un telpas iekšpuses krāsojums. Apdrošināšanas atlīdzība 3 092,44 EUR;
6. 2015.gada 28.oktobrī nodega šķūnis Rīgā, Jāņavārtu ielā 3. Atlīdzības pieteikums par apdrošinātajam objektam nodarītajiem zaudējumiem netika pieteikts;
7. 2015.gada 7.augustā Rīgā, Pērnavas ielā 70 ēkai izdega jumts. Apdrošināšanas atlīdzības izmaksa atteikta;
8. 2015.gada 12.jūlijā izcēlās ugunsgrēks Jūrmalā, Rīgas ielā 41. Apdrošināšanas atlīdzība 1 200 EUR;
9. 2015.gada 8.jūlijā izcēlās ugunsgrēks Rīgā, Jāņavārtu ielā 3. Apdrošināšanas atlīdzība 7 333,71 EUR.

**2) Jautājums:** Vai visi objekti ir apdzīvoti/apsaimniekoti?

**Atbilde:** Apdrošināmie Objekti ir nedzīvojamās ēkas. Possessor rīcībā nav informācijas, kādā apjomā konkrēti katrs apdrošināmais Objekts tiek apsaimniekots.

**3) Jautājums:** Kāds ir ēku pielietojums, kāda darbība ēkās tiek veikta?

**Atbilde:** Apkopoto informāciju par apdrošināmajiem objektiem iespējams saņemt, nosūtot pieprasījumu uz e-pastu: Ieva.Berzina@possessor.gov.lv vai Eva.Jonase@possessor.gov.lv.

**4) Jautājums:** Vai kādas ēkas faktiskais nolietojums pārsniedz 50%?

**Atbilde:** Apkopoto informāciju par apdrošināmajiem objektiem iespējams saņemt, nosūtot pieprasījumu uz e-pastu: Ieva.Berzina@possessor.gov.lv vai Eva.Jonase@possessor.gov.lv.

**5) Jautājums:** Kas ir norādītās objektu apdrošinājuma summas, ko tās ietver?

###### **Atbilde:** Norādītās apdrošinājuma summas ir aprēķinātas vadoties pēc nekustamā īpašuma tirgus (parastās) vērtības, kas noteikta izmantojot tirgus salīdzināmo darījumu pieeju.

**6) Jautājums:** Vai visu objektu īpašnieks ir Possessor?

###### **Atbilde:** Objekti ir Possessor valdījumā.

**7) Jautājums:** Vai Pretendents drīkst pēc saviem ieskatiem paaugstināt objektu apdrošinājuma summas?

**Atbilde:** Ņemot vērā, ka norādītās apdrošinājuma summas ir aprēķinātas vadoties pēc nekustamā īpašuma tirgus (parastās) vērtības, kas noteikta izmantojot tirgus salīdzināmo darījumu pieeju, kā arī, lai nodrošinātu visu iesniegto Piedāvājumu objektīvu un savstarpēji salīdzināmu vērtējumu, Pretendents nedrīkst paaugstināt norādītās objektu apdrošinājuma summas.

**8) Jautājums:** Lūgums sniegt informāciju par katru no ēkām, norādot papildus informāciju?

**Atbilde:** Possessor rīcībā esošo apkopoto informāciju par apdrošināmajiem objektiem iespējams saņemt, nosūtot pieprasījumu uz e-pastu: Ieva.Berzina@possessor.gov.lv vai Eva.Jonase@possessor.gov.lv.